<classify> NA THERESIA GASPER MSANII wa kizazi kipya nchini, Aman Temba Mheshimiwa Temba, amesema wimbo wake unaokwenda kwa jina la Fundi ambao ameuachia rasmi jana utasaidia kuwafunda wanawake wanaoishi ndani ya ndoa. Temba alisema imani yake ni kwamba, mashabiki wake watapokea vizuri wimbo huo kutokana na ujumbe mzuri uliopo ndani ya wimbo huo. Wimbo huu umetayarishwa na Marco Chali, katika studio ya Mj Record, ambapo nimeshirikiana na Joketi pamoja na Yamoto Band, pia kuna mwanadada anaitwa Asma ambaye naye sauti yake imetumika kunogesha wimbo huu, alifafanua Temba. Alisema pamoja na kuanza na wimbo huo anatarajia kuwapa mambo mazuri mashabiki wake ndani ya mwaka huu, huku akiwaomba wakae mkao wa kula.  <topic>: BURUDANI 